Eagle Eye 2:30 P.M. – บล.เออีซี
สรุปภาพตลาดในช่วงเช้า: วันนี้ SET เปิดบวกแล้วพยายามแกว่ …
19 ม.ค. 2561

สรุปภาพตลาดในช่วงเช้า: วันนี้ SET เปิดบวกแล้วพยายามแกว่งในแดนบวก จนปิดเที่ยงที่ 1,833.18 จุด (+0.24%) ด้วยมูลค่าซื้อขาย 4.2 หมื่นล้านบาท ซึ่งใกล้กับแนวต้านกรอบบน Uptrend Channel ที่ 1,835 จุด
มุมมองตลาดช่วงบ่าย: จากกราฟรายวันพบว่า ดัชนียังคงปรับตัวขึ้นอย่างต่อเนื่อง แม้ระหว่างวันอาจจะมีแรงขายทำกำไรเข้ามาบ้างเป็นระยะ แต่ด้วยแรงซื้อหุ้นใหญ่ที่เข้ามาหนุนจนดัชนีได้เปลี่ยนความชัน (Slope) ของเส้นแนวโน้มให้ชันขึ้น จึงทำให้เราเชื่อว่าโมเมนตัมขาขึ้นที่แข็งแกร่งจะทำให้ดัชนีไต่ระดับขึ้นต่อ ดังนั้นยังคงเน้นกลยุทธ์ขาขึ้น โดยหาก SET Index ทะลุแนวต้าน 1,835 จุด จะมีแนวต้านถัดไปที่ 1,850 จุด
กลยุทธ์ในช่วงบ่าย: Let Profit Run ถือหุ้นลุ้นขึ้นต่อ หากยังไม่มีหุ้นให้รอซื้อเมื่ออ่อนตัวลงมาในโซนดัชนี 1,820-1,825 จุด
สรุปข่าวรอบเช้า
(+/-) BANPU ศาลแพ่งนัดฟังคำพิพากษาศาลฎีกาในคดีโครงการโรงไฟฟ้าถ่านหินลิกไนต์ เมืองหงสา ประเทศลาว โดยศาลได้นัดฟังคำพิพากษา 6 มี.ค. 61 เวลา 9:00 นาฬิกา
(+) GOLD ตั้งเป้ารายได้รวมปี 60/61 ที่ 1.78 หมื่นลบ.-ยอดขาย 2.66 หมื่นลบ.,ปี 61 เตรียมเปิด 34 โครงการใหม่ (สำนักข่าวอินโฟเควสท์)
(-) KBANK ปรับลง หลังประกาศงบปี 60 กำไรหดตัว 14.5%YoY จากการตั้งสำรองหนี้สงสัยจะสูญเพิ่มขึ้น เพื่อรักษาระดับ Coverage Ratio ให้อยู่ที่ 148.5% (จาก 130.9% ณ สิ้นปี 59) (สำนักข่าวอินโฟเควสท์)
(-) SCB งบปี 60 แย่กว่าที่ตลาดคาด โดยกำไรหดตัว 9.4%YoY หลังเพิ่มสัดส่วนการตั้งสำรองค่าเผื่อหนี้สงสัยจะสูญ เพื่อรองรับ NPL ที่เพิ่มขึ้นจาก 2.8กอปรกับมีค่าใช้จ่ายดำเนินงานเพิ่มขึ้น 11.6% ลงทุนด้านเทคโนโลยี